Source: http://totalbaschet.ro/articol/Andrea-Olah-Orosz-Cu-sarcina-mi-am-dat-seama-c%C3%A2t-de-important-%C8%99i-de-frumos-este-s%C4%83-joci-baschet-~63179
Timestamp: 2019-05-26 14:21:47+00:00

Document:
Andrea Olah (Orosz): „Cu sarcina mi-am dat seama cât de important și de frumos este să joci baschet”
Sătmăreanca a salutat regula cu două românce în teren, a vorbit despre victoria cu FCC ICIM Arad și șansele la titlu
Andrea Olah (Orosz) a marcat 11 puncte în victoria obținută de CSM Satu Mare în primul meci al Ligii Naționale, ediția 2018-2019. Vicecampioana s-a impus acasă cu 74-59 în duelul cu FCC ICIM Arad. Pare că extrema a revenit la forma care a consacrat-o în startul acestui sezon, după ce a născut anul trecut. Sătmăreanca a oferit un scurt interviu pentru site-ul nostru după meciul de sâmbătă.
Prima repriză a fost echilibrată, cu un ușor plus pentru formația arădeană care conducea cu 5 puncte la pauza mare. CSM Satu Mare s-a desprins în repriza a doua, când s-a apărat mult mai bine și și-a mărit procentajele la reușitele din acțiune cu aproape 10%.
„Ne-am așteptat la un meci dificil având în vedere că a fost primul meci oficial din acest campionat. Am început puțin mai prost meciul. Eu zic că au fost de vină și emoțiile. Până la urmă e și normal. Cele de la Arad au jucat un meci cu Brașovul, unde și-au intrat puțin în ritm. Noi am avut un meci ușor cu Rapidul, de aceea cred că ori am luat meciul puțin prea ușor, ori ne-am descătușat mai greu, dar important este că după pauză am pus emoțiile deoparte. Am dat tot ce am putut. În apărare ne-am ajutat mult mai bine. În atac a mers mingea și eu zic că s-a văzut foarte frumos în repriza a doua”, ne-a declarat Andrea Olah (Orosz).
La CSM Satu Mare au intrat în teren 10 jucătoare, în timp ce la arădence, doar 8. Ambele echipe au avut o străină care nu a putut evolua. Amukamara nu a fost pe foaie la gazde pentru că nu a primit viza medicală după întoarcerea de la Cupa Mondială, iar Uiuiu și Lazăr sunt accidentate. De la oaspete nu a jucat Harrison, accidentată, iar Neagu a debutat pentru noua sa echipă, după ce rata primele meciuri oficiale din cauza unei accidentări.
„Noi avem un avantaj, ca să zic așa, față de foarte multe echipe, avem o bancă lungă. Din păcate, n-am putut să o folosim pe Amukamara. N-au rezolvat problema cu viza medicală. Ale Uiuiu e accidentată. Andreea Lazăr a avut o accidentare săptămâna aceasta, deci nici noi n-am putut să folosim întreaga bancă, dar tot am avut un mic avantaj”, a adăugat Olah.
Extrema de 32 de ani a născut în luna noiembrie, iar din ianuarie a revenit la antrenamente. În finalul sezonului trecut nu a jucat prea mult, dar a început foarte bine noul sezon. A fost coșghetera echipei în ambele partide cu Rapidul din cupă, cu 18 și 21 de puncte. În duelul cu FCC ICIM Arad a contribuit cu 11 puncte, 4 recuperări și 2 intercepții în 28:17 minute, dar și 5 turnovers.
„Cred că, cu sarcina asta, mi-am dat seama cât de important și cât de frumos este să joci baschet. Mi-a fost foarte dor în cele 9, 10, 11 luni cât am stat, fiind însărcinată. Când am revenit și am putut să joc, am slăbit și am intrat în formă, mi s-a părut atât de frumos să fiu pe teren, încât savurez fiecare secundă”, a mai spus sătmăreanca.
Aceasta a salutat introducerea regulii cu două românce pe teren pe toată durata partidei, dar și că jucătoarele tinere trebuie să primească 20 de minute. În prima repriză cel puțin una din cele două jucătoare autohtone trebuie să fie sub 23 de ani.
„N-are rost să dezbat noul sistem al campionatului, trebuie să-l luăm așa cum este. Mie-mi place doar că s-a votat regula cu două românce pe teren în permanență. Eu cred că asta ajută baschetul românesc. Este un plus și o să se vadă, pentru că tinerele jucătoare trebuie să joace 20 de minute, plus românca, deci aici cred că s-a luat o decizie bună”.
După ce în sezonul trecut au jucat ambele finale interne și au câștigat Liga Europei Centrale, sătmărencele speră la titlu în acest an.
„Eu în fiecare an sunt foarte optimistă. Tot timpul zic că avem foarte mari șanse la o medalie de aur. Tare mult îmi doresc medalia asta de aur pentru că joc de foarte mulți ani la Satu Mare și parcă ne lipsește ceva, ghinion, ceva se întâmplă. Acum sper să spargem gheața, îmi doresc foarte mult medalia asta și anul ăsta viitorul arată bine”, a concluzionat Andrea Olah (Orosz).
Pentru CSM Satu Mare urmează o deplasare la Brașov în etapa a doua a Ligii Naționale.
*foto: frissujsag.ro
Află toate informațiile redactate despre confruntarea dintre CSM Satu Mare vs FCC ICIM Arad
Andreea Vlase / 07 October 2018 / 9:26
Satu Mare a jucat binisor,dar SEPSI SIC a jucat foarte bine,trecand inca odata in acest sezon de 100 de puncte !Felicitari SEPSI SIC!!
07 October 2018 10:47
Voi astia ,,nimenii,, comentati. Interesant ca conducerea si jucatorii CSM au considerat arbitrajul corect.
24 May 2019 21:10
FELICITARI SEPSI SIC! vacanta placuta si va asteptam inapoi pe teren in noul campionat,care speram ca va fi al 5-lea consecutiv castigat...
24 May 2019 18:29
Muresan castiga eventual la masa verde,dar niciodata cu SEPSI SIC!
24 May 2019 18:23
Explicatii fara nici un sens si fara nici o baza logica.SEPSI SIC a castigat atat cupa cat si campionatul fara nici un ajutor de la nimeni...am fost mai buni decat adversarele,nu in acest campionat,ci de 5 ani consecutiv, si atat.Satmarenii in loc sa faca o echipa competitiva, cauta mereu nod in papura,loc la masa verde+reclamatii si scuze pentru ineficienta.Muresan a demonstrat si in acest an ca nu este un om care imbratiseaza sportivitatea.Ce se facem,au bani multi,atat pentru penalizari cat si antrenor dat afara fara nici un temei legal.Daca ati fi lasat sa lucreze in continuare pe Arajuo,acum ati avea macar un trofeu.Asa va batut dumnezeul .Fiti cinstiti si corecti !
24 May 2019 18:21
Felicitari Brittany! Se zvoneste ca vii la Sfantu Gheorghe...SEPSI SIC te asteapta...
Felicitari Zoran Mikes...ati facut o treaba de aur la patrat !Va iubim si va sustinem in continuare! Succes in noul an competitional!
24 May 2019 18:07
FELICITARI ANNEMARIE...BRAVO FETELOR ! fELICITARI ZORAN MIKES! ECHIPA DE AUR atat al Tinutului Secuiesc cat si al tarii!Succes in noua competitie internationala si in noul campionat!Meritati pe deplin stima noastra si respectul nelimitat.Sintem alaturi de voi si pe mai departe !
24 May 2019 18:05

References: CSM 
 CSM 
 CSM 
 CSM 
 CSM 
 CSM